Sąsiaurio Salų nacionalinis parkas
Sąsiaurio Salų nacionalinis parkas (angl. Channel Islands National Park) – JAV nacionalinis parkas, esantis Kalifornijos valstijoje, Sąsiaurio salose. Nors salos yra tankiai apgyvendintos, išorinis pasaulis jų nepaveikė, dėl to salų augalija ir gyvūnija nepakito. Sąsiaurio salų nacionalinis parkas pasižymi reikšmingais gamtos ir kultūriniais objektais. 1976 m. jis buvo paskirtas biosferos rezervatu, o nacionaliniu parku – 1980 m. kovo 5 d. 1969 m. sausio 28 d. į jūrą ir aplinką buvo išsiliejęs didelis kiekis naftos. Žuvo daugybė gyvūnų, ilgam laikui buvo užterštas vanduo. Parke galima rasti daugiau nei 2000 rūšių augalų ir gyvūnų, tačiau iš jų tik trys žinduoliai. Kiti gyvūnai, esantys parke, yra kaliforninis jūrų liūtas, dėmėtasis skunkas, rudasis pelikanas, mėlynasis banginis. 145 rūšys yra unikalios ir niekur kitur pasaulyje neaptinkamos. Panaši gyvūnija ir augalija vyrauja daugiau kaip 10 tūkst. metų.